CELEX: 32019R1129
Language: ro
Date: 2019-07-02 00:00:00
Title: Regulamentul de punere în aplicare (UE) 2019/1129 al Comisiei din 2 iulie 2019 de modificare a Regulamentului de punere în aplicare (UE) nr. 79/2012 de stabilire a normelor de punere în aplicare a anumitor dispoziții ale Regulamentului (UE) nr. 904/2010 al Consiliului privind cooperarea administrativă și combaterea fraudei în domeniul taxei pe valoarea adăugată

3.7.2019   
               
               
                  RO
               
               
                  Jurnalul Oficial al Uniunii Europene
               
               
                  L 179/1
               
            
         REGULAMENTUL DE PUNERE ÎN APLICARE (UE) 2019/1129 AL COMISIEI
         din 2 iulie 2019
         de modificare a Regulamentului de punere în aplicare (UE) nr. 79/2012 de stabilire a normelor de punere în aplicare a anumitor dispoziții ale Regulamentului (UE) nr. 904/2010 al Consiliului privind cooperarea administrativă și combaterea fraudei în domeniul taxei pe valoarea adăugată
         COMISIA EUROPEANĂ,
         având în vedere Tratatul privind funcționarea Uniunii Europene,
         având în vedere Regulamentul (UE) nr. 904/2010 al Consiliului din 7 octombrie 2010 privind cooperarea administrativă și combaterea fraudei în domeniul taxei pe valoarea adăugată (1), în special articolul 17 alineatele (2) și (3), articolul 21 alineatul (3) și articolul 21a alineatul (3),
         întrucât:
         
                     (1)
                  
                  
                     Articolul 17 alineatul (1) litera (f) și articolul 21 alineatul (2a) din Regulamentul (UE) nr. 904/2010 impun statelor membre să stocheze informații privind importurile scutite de TVA pe care le colectează în temeiul articolului 143 alineatul (2) din Directiva 2006/112/CE a Consiliului (2) și să acorde altor state membre acces automat la acele informații, pentru a ajuta statele membre să identifice discrepanțele în ceea ce privește raportarea TVA-ului și posibilele fraude în domeniul TVA.
                  
               
                     (2)
                  
                  
                     Autoritățile vamale naționale colectează deja informații cu privire la aceste importuri scutite de TVA, în temeiul Regulamentului (UE) nr. 952/2013 al Parlamentului European și al Consiliului (3), și le transmit Comisiei prin intermediul sistemului electronic menționat la articolul 56 alineatul (1) din Regulamentul de punere în aplicare (UE) 2015/2447 al Comisiei (4). Stocarea informațiilor referitoare la importurile scutite de TVA și accesul automat la aceste informații prevăzute de articolul 17 alineatul (1) litera (f) și de articolul 21 alineatul (2a) din Regulamentul (UE) nr. 904/2010 ar trebui să se realizeze utilizându-se același sistem electronic, din motive de eficiență. Pentru a se garanta punerea în aplicare uniformă a articolelor respective din Regulamentul (UE) nr. 904/2010, este necesar să se specifice elementele de date ale informațiilor vamale colectate în temeiul Regulamentului (UE) nr. 952/2013 care corespund informațiilor menționate la articolul 17 alineatul (1) litera (f) din Regulamentul (UE) nr. 904/2010.
                  
               
                     (3)
                  
                  
                     Detaliile tehnice privind căutarea automată a informațiilor menționate la articolul 17 alineatul (1) litera (f) din Regulamentul (UE) nr. 904/2010 ar trebui să permită autorităților fiscale naționale și funcționarilor de legătură Eurofisc să aibă acces automat la sistemul electronic menționat la articolul 56 alineatul (1) din Regulamentul de punere în aplicare (UE) 2015/2447.
                  
               
                     (4)
                  
                  
                     Articolul 21a din Regulamentul (UE) nr. 904/2010 le acordă funcționarilor de legătură Eurofisc acces automat la anumite informații privind înmatricularea vehiculelor. Căutarea automată a informațiilor respective ar trebui realizată prin intermediul unei versiuni a Sistemului european de informații privind vehiculele și permisele de conducere (EUCARIS) concepută special în scopul articolului 21a din regulamentul menționat. În contextul TVA, funcționarii de legătură Eurofisc ar trebui să poată solicita date de identificare precisă legate de vehicule și de proprietarii și deținătorii acestora. În acest scop, ar trebui precizate datele și modalitățile care vor fi folosite pentru extragerea datelor din sistem. Este totodată necesar să se definească disponibilitatea și fiabilitatea sistemului, modul în care vor fi securizate schimburile și ce rețea de comunicație va fi utilizată.
                  
               
                     (5)
                  
                  
                     La nivel național, cererile primite de accesare a datelor privind înmatricularea vehiculelor în scopuri de TVA vor fi de obicei prelucrate de autoritatea națională de înmatriculare a vehiculelor din fiecare stat membru. Cu toate acestea, statele membre ar trebui să fie libere să decidă să transfere această responsabilitate unei alte autorități, dacă doresc acest lucru. În ceea ce privește cererile trimise, statele membre ar trebui de asemenea să fie libere să decidă dacă acordă responsabilitatea prelucrării acestor cereri autorităților lor naționale de înmatriculare a vehiculelor sau unei alte autorități, cum ar fi autoritățile fiscale.
                  
               
                     (6)
                  
                  
                     Articolul 21 alineatul (2) litera (e) și articolul 21 alineatul (2a) litera (d), precum și articolul 21a alineatul (2) din Regulamentul (UE) nr. 904/2010 stabilesc condițiile în care trebuie să se acorde acces la anumite informații. Pentru a pune în aplicare aceste condiții, ar trebui să se solicite statelor membre să atribuie un identificator personal unic de utilizator fiecăruia dintre funcționarii lor de legătură Eurofisc și să pună la dispoziția celorlalte state membre și a Comisiei o listă a acelor identificatori personali de utilizator. Statele membre ar trebui totodată să se asigure că fiecare cerere de informații automată trimisă de funcționarii lor de legătură Eurofisc conține identificatorul personal de utilizator al funcționarului de legătură Eurofisc.
                  
               
                     (7)
                  
                  
                     Articolul 17 alineatul (1) litera (f), articolul 21 alineatul (2a) și articolul 21a din Regulamentul (UE) nr. 904/2010 urmează să se aplice de la 1 ianuarie 2020, în conformitate cu articolul 3 din Regulamentul (UE) 2018/1541 al Consiliului (5). Prin urmare, măsurile prevăzute în prezentul regulament ar trebui de asemenea să se aplice de la 1 ianuarie 2020.
                  
               
                     (8)
                  
                  
                     Măsurile prevăzute în prezentul regulament sunt conforme cu avizul Comitetului permanent pentru cooperare administrativă,
                  
               ADOPTĂ PREZENTUL REGULAMENT:
         
            Articolul 1
            Regulamentul de punere în aplicare (UE) nr. 79/2012 al Comisiei (6) se modifică după cum urmează:
            
                        1.
                     
                     
                        Articolul 1 se înlocuiește cu următorul text:
                        
                           „Articolul 1
                           Obiect
                           Prezentul regulament stabilește normele detaliate de punere în aplicare a articolului 14, a articolului 17 alineatul (1) litera (f), a articolului 21 alineatul (2) litera (e), a articolului 21 alineatul (2a) litera (d), a articolului 21a alineatele (1) și (2), a articolelor 32, 48 și 49 și a articolului 51 alineatul (1) din Regulamentul (UE) nr. 904/2010.”
                        
                     
                  
                        2.
                     
                     
                        Se introduc următoarele articole:
                        
                           „Articolul 5a
                           Schimbul de informații vamale
                           
                              (1)   Stocarea informațiilor menționate la articolul 17 alineatul (1) litera (f) din Regulamentul (UE) nr. 904/2010 și accesul automat al autorităților competente la informațiile respective se realizează utilizând sistemul electronic menționat la articolul 56 alineatul (1) din Regulamentul de punere în aplicare (UE) 2015/2447 al Comisiei (*1).
                           
                           
                              (2)   Accesul automat în temeiul articolului 21 alineatul (2a) din Regulamentul (UE) nr. 904/2010 se acordă la nivel de articol de mărfuri dintr-o declarație vamală, astfel cum se prevede în capitolul 2 secțiunea 3 și în coloana H1 din capitolul 3 secțiunea 1, în titlul I din anexa B la Regulamentul delegat (UE) 2015/2446 al Comisiei (*2).
                           
                           
                              (3)   Fiecare articol de mărfuri este identificat cu ajutorul următoarelor informații, conform dispozițiilor de la articolul 226 din Regulamentul de punere în aplicare (UE) 2015/2447:
                              
                                          (a)
                                       
                                       
                                          numărul de referință principal; și
                                       
                                    
                                          (b)
                                       
                                       
                                          data acceptării declarației vamale.
                                       
                                    
                           
                              (4)   Anexa VII la prezentul regulament stabilește ce informație dintre cele menționate la articolul 17 alineatul (1) litera (f) din Regulamentul (UE) nr. 904/2010 corespunde cărui element de date din sistemul vamal, astfel cum este definit în anexa B la Regulamentul de punere în aplicare (UE) 2015/2447.
                           
                        
                        
                           Articolul 5b
                           Schimbul de informații privind înmatricularea vehiculelor
                           
                              (1)   Căutarea automată a informațiilor menționate la articolul 21a alineatul (1) din Regulamentul (UE) nr. 904/2010 (denumite în continuare «datele privind înmatricularea vehiculelor») se realizează utilizând o versiune a aplicației software a Sistemului european de informații privind vehiculele și permisele de conducere (EUCARIS) concepută special în scopul articolului 21a din regulamentul respectiv, precum și versiunile modificate ale acelui software.
                              Căutarea automată a datelor privind înmatricularea vehiculelor se efectuează în cadrul unei structuri descentralizate.
                              Datele privind înmatricularea vehiculelor schimbate prin intermediul sistemului EUCARIS se transmit în formă criptată.
                              Versiunea specifică a aplicației software dezvoltată de partea numită de EUCARIS pentru operațiuni pentru căutarea automată a datelor privind înmatricularea vehiculelor în sensul articolului 21a din Regulamentul (UE) nr. 904/2010 este separată de alte versiuni ale acelei aplicații software disponibile în EUCARIS. Căutările automate se realizează în conformitate cu cerințele privind securitatea datelor și cerințele tehnice pentru schimbul de date menționate la punctele 2 și 3 din capitolul 3 din anexa la Decizia 2008/616/JAI a Consiliului (*3). Elementele de date ale datelor privind înmatricularea vehiculelor cu care urmează să se facă schimb și tipurile de căutări permise sunt cele specificate în anexa VIII la prezentul regulament.
                           
                           
                              (2)   Accesul automat la datele privind înmatricularea vehiculelor se face utilizându-se rețeaua de comunicație Servicii transeuropene telematice între administrații (TESTA) și versiuni ulterioare ale acesteia.
                           
                           
                              (3)   Statele membre iau toate măsurile necesare pentru a se asigura că accesul automat la datele privind înmatricularea vehiculelor și căutarea automată a acestora se pot face timp de 24 de ore pe zi și șapte zile pe săptămână. În cazul unei defecțiuni tehnice, punctele de contact naționale din statele membre se informează reciproc imediat, cu sprijinul părții numite de EUCARIS pentru operațiuni, dacă este necesar. Schimbul automat de date este restabilit cât mai rapid posibil.
                           
                           
                              (4)   Fiecare stat membru desemnează o autoritate națională ca punct național de contact responsabil în cadrul statului membru respectiv pentru prelucrarea cererilor primite în legătură cu date privind înmatricularea vehiculelor în scopuri de TVA prevăzute la articolul 21a din Regulamentul (UE) nr. 904/2010 și o autoritate națională pentru prelucrarea cererilor de date trimise. Aceeași autoritate poate fi responsabilă de prelucrarea ambelor schimburi. Statul membru informează celelalte state membre și Comisia în acest sens.
                           
                        
                        
                           Articolul 5c
                           Identificarea funcționarilor de legătură Eurofisc care accesează informații colectate de autoritățile vamale, declarațiile recapitulative colectate în temeiul capitolului 6 din titlul XI din Directiva 2006/112/CE și datele privind înmatricularea vehiculelor
                           Pentru a se permite unui stat membru să identifice un funcționar de legătură Eurofisc care accesează informațiile furnizate de statul membru respectiv în condițiile stabilite la articolul 21 alineatul (2) litera (e), la articolul 21 alineatul (2a) litera (d) sau la articolul 21a alineatul (2) din Regulamentul (UE) nr. 904/2010, sunt puse în aplicare următoarele măsuri:
                           
                                       (a)
                                    
                                    
                                       fiecare stat membru îi atribuie un identificator personal unic de utilizator fiecăruia dintre funcționarii săi de legătură Eurofisc;
                                    
                                 
                                       (b)
                                    
                                    
                                       fiecare stat membru ține și actualizează cu promptitudine o listă a numelor și identificatorilor personali unici de utilizator ai fiecăruia dintre funcționarii lor de legătură Eurofisc și pune lista actualizată la dispoziția celorlalte state membre și a Comisiei;
                                    
                                 
                                       (c)
                                    
                                    
                                       fiecare stat membru se asigură că orice căutare automată pe care o face în legătură cu informațiile menționate la articolul 21 alineatul (2) litera (e), la articolul 21 alineatul (2a) litera (d) ori la articolul 21a alineatul (1) din Regulamentul (UE) nr. 904/2010 conține identificatorul personal unic de utilizator al funcționarului de legătură Eurofisc care accesează informațiile.
                                    
                                 
                        
                           (*1)  Regulamentul de punere în aplicare (UE) 2015/2447 al Comisiei din 24 noiembrie 2015 de stabilire a unor norme pentru punerea în aplicare a anumitor dispoziții din Regulamentul (UE) nr. 952/2013 al Parlamentului European și al Consiliului de stabilire a Codului vamal al Uniunii (JO L 343, 29.12.2015, p. 558)."
                        
                        
                           (*2)  Regulamentul delegat (UE) 2015/2446 al Comisiei din 28 iulie 2015 de completare a Regulamentului (UE) nr. 952/2013 al Parlamentului European și al Consiliului în ceea ce privește normele detaliate ale anumitor dispoziții ale Codului vamal al Uniunii (JO L 343, 29.12.2015, p. 1)."
                        
                        
                           (*3)  Decizia 2008/616/JAI a Consiliului din 23 iunie 2008 privind punerea în aplicare a Deciziei 2008/615/JAI privind intensificarea cooperării transfrontaliere, în special în domeniul combaterii terorismului și a criminalității transfrontaliere (JO L 210, 6.8.2008, p. 12).”"
                        
                     
                  
                        3.
                     
                     
                        În anexe se adaugă anexele care figurează în anexa la prezentul regulament.
                     
                  
         
            Articolul 2
            Prezentul regulament intră în vigoare în a douăzecea zi de la data publicării în Jurnalul Oficial al Uniunii Europene.
            Se aplică de la 1 ianuarie 2020.
         
         
            Prezentul regulament este obligatoriu în toate elementele sale și se aplică direct în toate statele membre.
            Adoptat la Bruxelles, 2 iulie 2019.
            
               
                  Pentru Comisie
               
               
                  Președintele
               
               Jean-Claude JUNCKER
            
         
         
            (1)  JO L 268, 12.10.2010, p. 1.
         
            (2)  Directiva 2006/112/CE a Consiliului din 28 noiembrie 2006 privind sistemul comun al taxei pe valoarea adăugată (JO L 347, 11.12.2006, p. 1).
         
            (3)  Regulamentul (UE) nr. 952/2013 al Parlamentului European și al Consiliului din 9 octombrie 2013 de stabilire a Codului vamal al Uniunii (JO L 269, 10.10.2013, p. 1).
         
            (4)  Regulamentul de punere în aplicare (UE) 2015/2447 al Comisiei din 24 noiembrie 2015 de stabilire a unor norme pentru punerea în aplicare a anumitor dispoziții din Regulamentul (UE) nr. 952/2013 al Parlamentului European și al Consiliului de stabilire a Codului vamal al Uniunii (JO L 343, 29.12.2015, p. 558).
         
            (5)  Regulamentul (UE) 2018/1541 al Consiliului din 2 octombrie 2018 de modificare a Regulamentelor (UE) nr. 904/2010 și (UE) 2017/2454 în ceea ce privește măsurile de consolidare a cooperării administrative în domeniul taxei pe valoarea adăugată (JO L 259, 16.10.2018, p. 1).
         
            (6)  Regulamentul de punere în aplicare (UE) nr. 79/2012 al Comisiei din 31 ianuarie 2012 de stabilire a normelor de punere în aplicare a anumitor dispoziții ale Regulamentului (UE) nr. 904/2010 al Consiliului privind cooperarea administrativă și combaterea fraudei în domeniul taxei pe valoarea adăugată (JO L 29, 1.2.2012, p. 13).
      
      
         
            ANEXĂ
            
               
                  
                     „ANEXA VII
                     
                        Setul de date comun și detaliile tehnice pentru stocarea informațiilor vamale și accesul automat la acestea
                     
                     Tabelul stabilește ce informație dintre cele menționate la articolul 17 alineatul (1) litera (f) din Regulamentul (UE) nr. 904/2010 corespunde cărui element de date care face obiectul unui schimb prin intermediul sistemului electronic menționat la articolul 56 alineatul (1) din Regulamentul de punere în aplicare (UE) 2015/2447.
                     
                                 Informația menționată la articolul 17 alineatul (1) litera (f) din Regulamentul (UE) nr. 904/2010
                              
                              
                                 Numărul de ordine al elementului de date prevăzut în Regulamentul de punere în aplicare (UE) 2015/2447
                              
                              
                                 Denumirea elementului de date și informațiile suplimentare prevăzute în Regulamentul de punere în aplicare (UE) 2015/2447
                              
                           
                                 Codul de înregistrare în scopuri de TVA al importatorului în țara de import
                              
                              
                                 3/40 FR1
                              
                              
                                 Nr. de identificare al referințelor fiscale suplimentare (partea: importatorul)
                              
                           
                                 Codul de înregistrare în scopuri de TVA al reprezentantului fiscal al importatorului în țara de import
                              
                              
                                 3/40 FR3
                              
                              
                                 Nr. de identificare al referințelor fiscale suplimentare (partea: reprezentantul fiscal)
                              
                           
                                 Codul de înregistrare în scopuri de TVA al clientului în alt stat membru
                              
                              
                                 3/40 FR2
                              
                              
                                 Nr. de identificare al referințelor fiscale suplimentare (partea: clientul)
                              
                           
                                 Țara de origine
                              
                              
                                 5/15 sau 5/16
                              
                              
                                 Țara de origine sau țara de origine preferențială
                              
                           
                                 Țara de destinație
                              
                              
                                 5/8
                              
                              
                                 Țara de destinație
                              
                           
                                 Codul mărfurilor
                              
                              
                                 6/14
                              
                              
                                 Codul mărfurilor – codul din Nomenclatura combinată.
                              
                           
                                 Cuantumul total
                              
                              
                                 4/4 B00
                              
                              
                                 Baza impozabilă (*1)
                                 
                              
                           
                                 Prețul articolului
                              
                              
                                 8/6
                              
                              
                                 Valoarea statistică
                              
                           
                                 Greutatea netă
                              
                              
                                 6/1
                              
                              
                                 Masa netă (kg)
                              
                           Moneda informației stocate în sistemul electronic menționat la articolul 56 alineatul (1) din Regulamentul de punere în aplicare (UE) 2015/2447 este euro. Rata de schimb între moneda statului membru de import și euro va fi furnizată automat de sistem.
                  
               
               
                  
                     ANEXA VIII
                     
                        Setul de date comun și detaliile tehnice pentru căutarea automată a datelor privind înmatricularea vehiculelor
                     
                     1.   OBLIGAȚIE
                     Fiecare element de date raportat în secțiunea 4 din prezenta anexă se comunică atunci când informațiile sunt disponibile într-un registru național al vehiculelor al unui stat membru.
                     2.   CĂUTAREA VEHICULULUI/PROPRIETARULUI/DEȚINĂTORULUI
                     Există cinci moduri diferite de a căuta datele privind înmatricularea vehiculului:
                     
                                 1.
                              
                              
                                 prin numărul de șasiu (VIN), data și ora de referință (opțional);
                              
                           
                                 2.
                              
                              
                                 prin plăcuțele cu numărul de înmatriculare, numărul de șasiu al vehiculului (VIN) (opțional), data și ora de referință (opțional);
                              
                           
                                 3.
                              
                              
                                 prin deținătorul vehiculului, data nașterii (opțional), data și ora de referință (opțional);
                              
                           
                                 4.
                              
                              
                                 prin proprietarul vehiculului, data nașterii (opțional), data și ora de referință (opțional);
                              
                           
                                 5.
                              
                              
                                 prin codul de înregistrare în scopuri de TVA al deținătorului/proprietarului vehiculului, data și ora de referință (opțional).
                              
                           Fără a aduce atingere obligației stabilite în secțiunea 1 din prezenta anexă, statele membre pot decide să nu pună la dispoziție toate aceste moduri de căutare dacă, în cazul cererilor trimise, consideră că unul sau mai multe dintre acestea nu satisfac nevoile propriilor funcționari de legătură Eurofisc sau, în cazul cererilor primite, dacă informațiile solicitate nu sunt disponibile în registrul național al vehiculelor al acelui stat membru.
                     3.   TIPURI DE CĂUTĂRI
                     Pe baza setului de date definit în secțiunea 4 din prezenta anexă și a tipului de căutare prevăzut în secțiunea 2, pot fi realizate șapte feluri de căutări:
                     
                                 1.
                              
                              
                                 Căutarea proprietarului/deținătorului vehiculului:
                                 Solicitarea unui set limitat de informații despre vehicul și proprietarul/deținătorul vehiculului pe baza codului de țară și a plăcuțelor cu numărul de înmatriculare sau a numărului de șasiu al vehiculului (VIN), precum și a datei/orei de referință. În cazul în care căutarea se face după numărul de șasiu al vehiculului, este posibil să se transmită cererea mai multor țări sau tuturor țărilor conectate.
                              
                           
                                 2.
                              
                              
                                 Căutare extinsă a proprietarului/deținătorului vehiculului:
                                 Solicitarea unui set extins de date tehnice despre vehicul, a unor date privind înmatricularea și deținătorul și proprietarul vehiculului, pe baza codului de țară și a plăcuțelor cu numărul de înmatriculare sau a numărului de șasiu al vehiculului (VIN), precum și a datei/orei de referință. În cazul în care căutarea se face după VIN, este posibil să se transmită cererea mai multor țări sau tuturor țărilor conectate.
                              
                           
                                 3.
                              
                              
                                 Căutarea istoricului proprietarului/deținătorului vehiculului:
                                 Solicitarea unei liste a tuturor deținătorilor/proprietarilor anteriori ai unui vehicul, indiferent în ce țară a fost înmatriculat anterior, prin furnizarea unui număr de șasiu al vehiculului (VIN), fără data/ora de referință. Este posibil să se transmită cererea mai multor țări sau tuturor țărilor conectate.
                              
                           
                                 4.
                              
                              
                                 Căutarea vehiculelor după proprietar/deținător:
                                 Solicitarea tuturor vehiculelor, cu un set limitat de date de identificare, înmatriculate pe numele unei anumite persoane fizice pe baza prenumelui, a numelui, a datei nașterii (opțional) sau a numărului de identificare (opțional) al proprietarului/deținătorului sau al unei anumite persoane juridice pe baza denumirii înregistrate a societății.
                              
                           
                                 5.
                              
                              
                                 Căutarea vehiculului pe baza codului de înregistrare în scopuri de TVA:
                                 Solicitarea tuturor vehiculelor, cu un set limitat de date de identificare, înmatriculate pe numele unei anumite persoane fizice sau al unei anumite persoane juridice pe baza codului de înregistrare în scopuri de TVA.
                              
                           
                                 6.
                              
                              
                                 O versiune pe loturi a căutărilor menționate mai sus 1, 2, 3, 4, și 5 care conține mai multe cazuri. Un lot va fi trimis întotdeauna unei țări specifice
                              
                           
                                 7.
                              
                              
                                 O căutare cu rezultate/fără rezultate conținând mai multe numere de șasiu ale vehiculului (VIN) trimise mai multor țări. Ca răspuns, statul membru solicitant va primi o serie de tabele (un tabel per stat membru respondent) cu o indicație privind VIN-urile identificate/neidentificate. Această funcție va fi disponibilă doar în modul «pe loturi».
                              
                           În mod normal, într-o căutare se utilizează data și ora actuale, dar este posibil să se efectueze o căutare cu o dată și ora de referință din trecut. Atunci când se efectuează o căutare cu o dată și o oră din trecut, iar informațiile despre istoric nu sunt disponibile în registrul statului membru respectiv deoarece nu se înregistrează astfel de informații, informația actuală poate fi transmisă cu precizarea că este vorba despre o informație actuală
                     Fără a aduce atingere obligației stabilite în secțiunea 1 din prezenta anexă, statele membre pot decide să nu pună la dispoziție toate aceste moduri de căutare dacă, în cazul cererilor trimise, consideră că unul sau mai multe dintre acestea nu satisfac nevoile propriilor funcționari de legătură Eurofisc sau, în cazul cererilor primite, dacă informațiile solicitate nu sunt disponibile în registrul național al vehiculelor al acelui stat membru.
                     4.   SETUL DE DATE
                     
                                 Date referitoare la deținătorul vehiculului
                              
                           
                                 Numele (societății) deținătorului certificatului de înmatriculare
                              
                              
                                 se vor folosi câmpuri separate pentru nume, infixe, titluri etc. și se va comunica numele în format imprimabil
                              
                           
                                 Prenumele
                              
                              
                                 se vor folosi câmpuri separate pentru prenume și inițiale și se va comunica numele în format imprimabil
                              
                           
                                 Adresă
                              
                              
                                 se vor folosi câmpuri separate pentru stradă, număr, cod poștal, locul de rezidență, țara de rezidență etc. și se va comunica adresa în format imprimabil
                              
                           
                                 Data nașterii
                              
                              
                                  
                              
                           
                                 Entitatea juridică
                              
                              
                                 persoană fizică, asociație, societate, firmă etc.
                              
                           
                                 Numărul de identificare
                              
                              
                                 un identificator care identifică în mod unic persoana sau societatea respectivă.
                              
                           
                                 Tipul de număr de identificare
                              
                              
                                 tipul de număr de identificare (de exemplu, numărul pașaportului).
                              
                           
                                 Codul de înregistrare în scopuri de TVA
                              
                              
                                  
                              
                           
                                 Data de la care începe deținerea
                              
                              
                                 data de la care începe deținerea automobilului. Această dată va fi adesea identică cu data imprimată în rubrica (I) din certificatul de înmatriculare al vehiculului
                              
                           
                                 Data la care încetează deținerea
                              
                              
                                 data la care încetează deținerea automobilului
                              
                           
                                 Date referitoare la proprietarul vehiculului
                              
                           
                                 Numele (societății) proprietarului
                              
                              
                                 se vor folosi câmpuri separate pentru nume, infixe, titluri etc. și se va comunica numele în format imprimabil
                              
                           
                                 Prenumele
                              
                              
                                 se vor folosi câmpuri separate pentru prenume și inițiale și se va comunica numele în format imprimabil
                              
                           
                                 Adresă
                              
                              
                                 se vor folosi câmpuri separate pentru stradă, număr, cod poștal, locul de rezidență, țara de rezidență etc. și se va comunica adresa în format imprimabil
                              
                           
                                 Data nașterii
                              
                              
                                  
                              
                           
                                 Entitatea juridică
                              
                              
                                 persoană fizică, asociație, societate, firmă etc.
                              
                           
                                 Numărul de identificare
                              
                              
                                 un identificator care identifică în mod unic persoana sau societatea respectivă.
                              
                           
                                 Tipul de număr de identificare
                              
                              
                                 tipul de număr de identificare (de exemplu, numărul pașaportului).
                              
                           
                                 Codul de înregistrare în scopuri de TVA
                              
                              
                                  
                              
                           
                                 Data de la începe deținerea proprietății
                              
                              
                                 data de la începe deținerea proprietății asupra automobilului. Această dată va fi adesea identică cu data imprimată în rubrica (I) din certificatul de înmatriculare al vehiculului
                              
                           
                                 Data la care încetează deținerea proprietății
                              
                              
                                 data de la care încetează deținerea proprietății asupra automobilului
                              
                           
                                 Datele privind vehiculele
                              
                           
                                 Plăcuțele cu numărul de înmatriculare
                              
                              
                                  
                              
                           
                                 Numărul de șasiu/VIN
                              
                              
                                  
                              
                           
                                 Țara de înmatriculare
                              
                              
                                  
                              
                           
                                 Marca
                              
                              
                                 (D.1) de exemplu, Ford, Opel, Renault etc.
                              
                           
                                 Descrierea comercială a vehiculului
                              
                              
                                 (D.3) de exemplu, Focus, Astra, Megane
                              
                           
                                 Natura vehiculului/Codul UE al categoriei
                              
                              
                                 de exemplu, moped, motocicletă, automobil etc.
                              
                           
                                 Culoare
                              
                              
                                  
                              
                           
                                 Kilometraj
                              
                              
                                  
                              
                           
                                 Masă
                              
                              
                                 Masa vehiculului în serviciu
                              
                           
                                 Data primei înmatriculări
                              
                              
                                 data primei înmatriculări a vehiculului oriunde în lume
                              
                           
                                 Data începerii înmatriculării (actuale)
                              
                              
                                 data înmatriculării la care se referă certificatul specific al vehiculului
                              
                           
                                 Data la care încetează înmatricularea
                              
                              
                                 data la care încetează înmatricularea la care se referă certificatul specific al vehiculului. Este posibil ca această dată să indice perioada de valabilitate care este imprimată pe document, dacă nu este nelimitată (abreviere document = H).
                              
                           
                                 Situația
                              
                              
                                 Casat, furat, exportat etc.
                              
                           
                                 Data de la care datează situația respectivă
                              
                              
                                  
                              
                           
                                 Data la care încetează situația respectivă
                              
                              
                                  
                              
                           
               ”
            
               (*1)  Atunci când codul Uniunii introdus pentru elementul de date nr. 4/3 (Calcularea taxelor – tipul de taxe) este B00.